608 Cascades is 'n selfsorg-ateljeewoonstel in 'n veilige woonstelblok met toegangsbeheer en 'n portier in Groenpunt.
Dié knus woonstel het slaapplek vir 2 gaste in 'n oopplan-leefarea, -kombuis en -slaaparea. Die eenheid het 'n koninggrootte-bed wat op versoek in 2 enkelbeddens omskep kan word. Daar is ook 'n en suite-badkamer met 'n stort, 'n toilet en 'n wasbak. Gehaltelinne en handdoeke word voorsien.
Die kombuis is met 'n stoof, oond, yskas-vrieskas, mikrogolf, eetgerei en breekware toegerus. Daar is ook 'n toonbank met stoele. Die sitarea het 'n gemaklike bank en 'n platskerm-TV met sekere DStv-kanale teen die muur. Gratis WiFi is beskikbaar.
'n Bespreking by 608 Cascades sluit in:
Gaste wat na 608 Cascades gekyk het, het ook belangstelling getoon in die volgende lekke plekke:
Vesperdeneweg 10, Cascades 608, Groenpunt, 8051, Wes-Kaap Superrugby-halfeind: Hoe gaan jy die Crusaders keer? | Maroela Media
Van laerskool af tot by ŉ suksesvolle Springbokspan … wanneer jou pak vorentoe gaan, wanneer jy die skrums, lynstane en losgemale oorheers, kan jy maar die deure van die winkel toemaak, die slag is geslaan.
Dis hoekom die Crusaders Saterdagoggend in Christchurch die Superhalfeindstryd teen die Chiefs behoort te wen.
Sewe All Black-voorspelers in die opdrafspan, en nog twee op die bank. Die agtste, Jordan Taufau, sou in menige lande se toetsspan ingestap het, maar by die Crusaders het hy tot verlede jaar in die skaduwee van Richie McCaw, Kieran Read, Matt Todd, Luke en Adam Whitelock beweeg. Nou kom hy tot sy reg en is dit nie ŉ geval van as nie, maar wanneer die All Blackafrigter, Steve Hansen, hom gaan nader trek.
Kom ons tref vergelykings: afgesien van die Chiefs se All Black-slot Brodie Retallick en dalk die flank Sam Cane, kry al die Crusaders bo hulle regmerkies: Read, Todd, Sam Whitelock, Scott Barrett, Owen Franks, Codie Taylor en Joe Moody.
Hoe gaan Nepo Laulala, Nathan Harris, Kane Hames, Mitchell Brown (ŉ versoolde flank wat slot speel), die veteraan Liam Messam en Michael Leitch die aanslag keer?
Agterlangs spog die Chiefs met van die begaafste spelers: Damian Mckenzie, James Lowe, Anton Lienert-Brown, Charlie Ngatai, Aaron Cruden en Tawera Kerr-Barlow. Maar as jy die bal op die agtervoet kry, as jy nie oor die voordeellyn kan kom nie, en as die uitwerking van lang vlugte met jou kop begin smokkel, kan jy maar die handdoek ingooi.
Hoekom is die Crusaders die gunstelinge? Hulle speel tuis, hulle het algeheel tweede geëindig (en net een keer verloor toe hulle met ŉ verswakte span deur die Hurricanes geklop is) en as dit steeds reën, sal die toestande hulle ook nog beter pas.
As die Lions die Hurricanes in die ander halfeindstryd klop, moet die wenspan na Ellispark vir die eindstryd reis.
Die Crusaders sal dalk daarna uitsien, maar vir die Chiefs sal dit ŉ nagmerrie wees.
15 David Havili, 14 Israel Dagg, 13 Jack Goodhue, 12 Ryan Crotty, 11 Seta Tamanivalu, 10 Richie Mo’unga, 9 Bryn Hall, 8 Kieran Read, 7 Matt Todd, 6 Jordan Taufua, 5 Samuel Whitelock (kapt.), 4 Scott Barrett, 3 Owen Franks, 2 Codie Taylor, 1 Joe Moody. Bank: 16 Ben Funnell, 17 Wyatt Crockett, 18 Michael Ala’alatoa, 19 Luke Romano, 20 Pete Samu, 21 Mitchell Drummond, 22 Mitchell Hunt, 23 George Bridge.
15 Damian McKenzie, 14 Tim Nanai-Williams, 13 Anton Lienert-Brown, 12 Charlie Ngatai, 11 James Lowe, 10 Aaron Cruden, 9 Tawera Kerr-Barlow, 8 Michael Leitch, 7 Sam Cane (kapt.), 6 Liam Messam, 5 Brodie Retallick, 4 Mitchell Brown, 3 Nepo Laulala, 2 Nathan Harris, 1 Kane Hames. Bank: 16 Liam Polwart, 17 Aidan Ross, 18 Atu Moli, 19 Dominic Bird, 20 Lachlan Boshier, 21 Finlay Christie, 22 Stephen Donald, 23 Shaun Stevenson.
Afskop: 09:35 (SA tyd).
Verwagte weer: Die reën kan opklaar, maar dit sal bitter koud wees.
Skeidsregter: Glen Jackson (Nieu-Seeland).
Assistent-skeidsregters: Angus Gardner (Australië) en Ben O’Keeffe (NS).
Televisie-skeidsregter: Glenn Newman (NS).
Vergeet die verlede; Saterdag is dit man teen man
All Blacks braak gal oor Sonny Bill se straf
Ek sit geld op eindstryd tussen Crusaders en Hurricanes. Druk gaan op Jantjies geplaas word en soos elke keer wat dit gebeur val hy uitmekaar. Dan neem hy swak besluite, skop teen iemand vas of gooi bal weg. Jammer, so graag ek leeus wil sien wen, so seker is ek van my feite
Ek is bly jy ken die feite oor wat in die wedstryd gaan gebeur. Kan jy ons sommer die telling ook gee, aangesien jy die feite het
Die Hurricanes het ‘n uitstekende span. Maar die Leeus het laasweek hul afdag gehad en sal beslis daarop verbeter. Hier kom ‘n groot wedstryd met 2 spanne wat lief is om te hardloop.
Linette · 2 jare gelede
‘n Halfeindstryd tussen ‘n Aussie en N-Z span in die Superugby 2017 …… met ‘n N-Z skeidsregter. Raai wie gaan wen …………….